
PANEVĖŽIO REGOS CENTRO „LINELIS“ 
UGDYMO PROCESO ORGANIZAVIMO NUOTOLINIU BŪDU 
TVARKOS APRAŠAS

I SKYRIUS
BENDROSIOS NUOSTATOS

1. Panevėžio regos centro „Linelis“  (toliau - Mokykla) ugdymo proceso organizavimo nuotoliniu būdu tvarkos aprašas yra skirtas pagal ikimokyklinio, priešmokyklinio, meninio ugdymo programas dirbantiems mokytojams, švietimo pagalbos specialistams ir reglamentuoja ugdymo proceso organizavimo nuotoliniu būdu karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms Mokykloje, dėl kurių ugdymas negali būti organizuojamas, gaires.
2. Nuotoliniu būdu Mokykla ugdo ugdytinius nepriklausomai nuo to, ar šis būdas yra įteisintas mokyklos nuostatuose, ar ne. Laikinai organizuojant ugdymą nuotoliniu būdu, mokymo sutartys nekeičiamos.
II SKYRIUS
 UGDYMO PROCESO NUOTOLINIU BŪDU ORGANIZAVIMAS

3. Mokykla, atsižvelgdama į ugdytinių amžių, skaitmeninio ugdymo turinio pasiekiamumą, bendravimą bei bendradarbiavimą ugdymo proceso metu, bendrauja ir naudoja vaikų tėvų elektroninius ir socialinius kontaktus, kurių pagalba pateikiamos užduotys, ugdymo turinys vaikams bei vykdoma komunikacija su mokytojais:

3.1. mokytojai, dirbantys vienoje grupėje, sukuria uždarą konkrečios grupės „Facebook“ grupę nuotoliniam ugdymui organizuoti ir informuoja tėvus apie nuotolinio ugdymo organizavimą;
 3.2. nuotoliniam ugdymui organizuoti naudojama ZOOM platforma, uždaros  „Facebook“ grupės, elektroninis dienynas ,,Mūsų darželis“, mokytojų elektroniniai paštai, Messenger,  Regos centro elektroninis paštas linelisrc@yahoo.com, internetinėje svetainė www.linelis.mir.lt
 3.3. mokymosi užduotys skiriamos „Facebook“, Zoom programos pagalba. Užduočių paketas numatomas pasirinktinai visai savaitei, vėliau eigoje papildomas, konkreti ugdomoji medžiaga (užduotys, trumpi teminiai video ir pan.) su metodiniais paaiškinimais tėvams „Facebook“ grupėse talpinama pagal poreikį,  su tėvais suderintą veiklų tvarkaraštį;
 3.4. įvertinus, kad ne visi ugdytinių tėvai (ypač priešmokyklinio amžiaus vaikų) turi galimybę prisijungti prie IKT, iš anksto suderinus laiką su mokytojais, tėvai gali atvykti į Regos centrą pasiimti užduočių, pratybų; 
 3.5. vaikų tėvai atliktas užduotis pagal galimybes nufotografuoja ir talpina uždaroje „Facebook“ grupėje arba siunčia mokytojui elektroniniu paštu ar kitomis IKT priemonėmis;
3.6. vaikų darbai, kūriniai, nuotraukos kaupiamos vertinimo aplankuose elektroniniame dienyne, skiltyje ,,Vaikų veikla“;

3.7. vaikų pasiekimai vertinami pagal ,,Ikimokyklinio amžiaus vaikų pasiekimų aprašą“, atsižvelgiant į vaikų atliktas užduotis, kūrybinius darbelius, sinchroninio ir asinchroninio nuotolinio ugdymo metu;
 3.8. mokytojai nuolat talpina nuorodas į kitus edukacinius tinklalapius uždarose „Facebook“ grupėse;
 3.9. mokytojai įpareigojami sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo, mokinių mokymo nuotoliniu būdu ir Nacionalinės švietimo agentūros teikiamą informaciją jos interneto svetainėje dėl Mokytojo TV transliacijos mokytojams, mokyklos vadovų parengtais įsakymais ir aprašais;
 3.10. reikalingas nuotoliniam darbui priemones mokytojai gali pasiimti iš darbovietėje esančios darbo vietos. Pasiimdami darbui reikalingas priemones, kompiuterį, raštu informuoja materialiai atsakingą asmenį-ūkvedį;
3.11. kiekvieną penktadienį elektroniniu paštu mokytojai teikia grįžtamąjį ryšį direktoriaus pavaduotojui ugdymui apie nuotolinio ugdymo savaitinio plano įgyvendinimą (atsiunčia video su temos pristatymu, kurį siuntė tėvams, ir kas, kada buvo tėvams siunčiama ar talpinama „Facebook grupėje ir kokį atgalinį ryšį gavo iš tėvų). 
4. Šis aprašas, patvirtintas Mokyklos direktoriaus įsakymu, mokytojai supažindinami išsiunčiant aprašą el. paštais, mokytojai tėvus supažindina uždarose Facebook grupėse. Tėvų perskaityta informacija prilyginama pasirašytinai susipažinimui su šiuo aprašu.

III SKYRIUS
NUOTOLINIO UGDYMO ORGANIZAVIMO TAISYKLĖS

                5. Mokytojai ir ugdytiniai gali prisijungti prie nuotolinių mokymosi aplinkų iš namų.

6. Priešmokyklinio ugdymo mokytojai, organizuodami nuotolinį ugdymą, skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui.

7. Ikimokyklinio ugdymo mokytojai, organizuodami nuotolinį ugdymą, sinchroniniam ugdymui skirtą laiką numato atsižvelgiant į vaikų amžių, SUP.
8. Sinchroniniam ugdymui naudojama platforma – ZOOM. 

9. Vienoje grupėje dirbantys mokytojai bendradarbiauja tarpusavyje, tariasi dėl ugdymo nuotoliniu būdu planavimo, tėvams teikia  užduotis per ZOOM platformą, el. paštą, el. dienyną „Mūsų darželis“ pristato vienas mokytojas bendru sutarimu pasirinktinai. 
 10. Mokytojai, švietimo pagalbos specialistai nuotolinį ugdymo procesą planuoja elektroniniame dienyne  „Mūsų darželis“. 
 11. Ugdytiniams, turintiems specialiųjų ugdymosi poreikių, ugdymo užduotis pateikia logopedai, spec. pedagogas per ZOOM, tėvų elektroniniais paštais, nurodytais elektroniniame dienyne „Mūsų darželis“. 
 12. Nuotolinio ugdymo savaitinis planas ateinančiai savaitei  elektroniniame dienyne „Mūsų darželis“  parengiamas kiekvieną penktadienį, vėliau papildomas, atsižvelgiant į poreikį.  

13. Nuotolinio ugdymo savaitinio plano struktūra:

13.1. savaitės tema (pagal grupių ilgalaikius planus, Regos centro ikimokyklinio ugdymo programą „Po vaikystės šalį“); 
13.2. tikslas ir uždaviniai; 
13.3. siūloma ugdomoji veikla pagal kompetencijas (komunikavimo, pažinimo, sveikatos saugojimo, meninė ir socialinė) visai savaitei, neišskiriant savaitės dienų, arba projektai.
14. Savaitiniame plane nurodomos suprantamos, aiškios, konkrečios veiklos, struktūrizuotos užduotys: kūrinėliai su autoriais, žaidimai su taisyklėmis ir pan., nuorodos į youtube ar kt.  
15. Tėvams siunčiamos aiškios, su metodiniais aprašymais (kiek laiko reikėtų skirti užduočiai, kokiems gebėjimams ugdytis skiriama užduotis ir pan.), suprantamos užduotys, atitinkančios vaikų amžių, filmuotos teminės pamokėlės, eilėraštukai, dainelės, pažintiniai tekstai ar jų tikslios nuorodos internete. 
16. Mokytojų veiksmai, įvedus nuotolinį ugdymą:

16.1. sukurti ZOOM platformą, kurioje bus organizuojamas sinchroninis nuotolinis ugdymas;

16.2. kitą darbo dieną išsiųsti tėvams nuorodas su prisijungimu prie ZOOM ir tikslų laiką, kada vyks prisijungimas, tėvų elektroniniais paštais arba patalpinti nuorodą „Facebook“ grupėje;

16.3. kiekvieną darbo dieną atsižvelgiant, į vaikų amžių ir patvirtintą nuotolinio ugdymo organizavimo veiklų tvarkaraštį, organizuoti sinchroninį ir asinchroninį ugdymą;

16.4. sinchroniniame nuotoliniame ugdyme dalyvauja grupės mokytojai, pagalbos mokiniui specialistai, meninio ugdymo mokytojai;

16.5. asinchroninis ugdymas turi būti susijęs su tos dienos sinchroniniu ugdymu;

16.6. asinchroniniam ugdymui skirtos užduotys (komunikavimo kompetencijai (eilėraštukai, skaičiuotės, mįsles, pamokomieji pasakojimai, patarlės, pasakos ir kt., kurie gali būti aiškiai ir suprantamai nufotografuoti, nufilmuoti arba nuoroda internete); antradienį – užduotis pažintinei kompetencijai (paukščių ar gyvūnų nuotraukos, garsai, spalvos, geometrinės figūros ir kt.); trečiadienį – sveikatos saugojimo kompetencijai (mankštelės, žaidimai lauke ir viduje su aprašymais ar nuorodomis internete); ketvirtadienį – užduotis socialinei kompetencijai, penktadienį – meninei kompetencijai (piešimas, vaidyba, lipdymas ir kt.) pateikiamos per ZOOM ar el. dienyną Mūsų darželis“;
 16.7. asinchroniniam ugdymui gali būti pateikiamos ir filmuotos pamokėlės, kuriose užduotys turi būti vaikams suprantamos ir kurias jie galėtų atlikti patys, o vienos filmuotos pamokėlės trukmė turi būti ne ilgesnė kaip 3 min; 
16.8. ruošiant filmuotas „veiklas“, galima filmuoti tik rankas, atskirus veiklos elementus  arba naudoti žaislus.
               16.9. siūlomos užduotys, ugdomosios veiklos turi būti tokios, kurioms šeimos namuose turėtų priemonių, kurioms nereikalingas spausdintuvas;
               16.10. priešmokyklinio ugdymo nuotoliniam ugdymui naudojama ,,Opapa“ pratybos, individuali padaloma medžiaga pagal poreikį, ir jose numatytos užduotys.

               17. Švietimo pagalbos specialistai su priešmokyklinio amžiaus ugdytiniais, kuriems teikiama logopedo, specialiojo pedagogo pagalba, jungiasi individualiai per ZOOM prieš tai telefonu susiderinę su tėvais prisijungimo laiką. Prisijungimo nuorodą sukuria švietimo pagalbos specialistai, nuoroda nusiunčiama į tėvų elektroninius paštus. Kitiems ugdytiniams, kuriems teikiama švietimo pagalba, į tėvų elektroninius paštus siunčiamos užduotėlės, teikiamos individualios konsultacijos telefonu. 

18. Bendradarbiavimas su tėvais vykdomas ZOOM platformoje, elektroniniame dienyne.
19.Tėvai su nuotoliniu ugdymu susijusius klausimus gali  pateikti el. paštu linelisrc@yahoo.com., internetinėje svetainė  informacija apie nuotolinį ugdymą talpinama internetinėje svetainėje www.linelis.mir.lt.
IV SKYRIUS
 REKOMENDUOJAMI NAUDOTI SKAITMENINIAI IŠTEKLIAI IR KITA PAGALBA

20. Ugdymo programos įgyvendinimui, Mokykla naudoja esamu visoms mokykloms laisvai prieinamu nacionaliniu skaitmeniniu ugdymo turiniu:

20.1. Emokykla (

HYPERLINK "http://lom.emokykla.lt/public/"http://lom.emokykla.lt/public/)  – skaitmeninių priemonių paieška;

20.2. Ugdymo sodas (https://sodas.ugdome.lt/mokymo-priemones) – mokymosi medžiagos (lietuvių kalbos ir literatūros, matematikos, gamtos, socialinių  ir kitų mokslų) saugykla, kurioje mokymosi medžiaga prieinama visiems mokiniams, mokytojams ir tėvams;

20.3 projekto „Mokyklų aprūpinimas gamtos ir technologinių mokslų priemonėmis“ medžiaga (http://www.vedlys.smm.lt/);

21. Nuorodos į kitą metodinę medžiaga nuotoliniam mokymui pateikiama Nacionalinės švietimo agentūros interneto svetainėje (https://www.nsa.smm.lt/nuotolinis).

22. Naudotis laikinai laisvai prieinamu įvairių įmonių siūlomu skaitmeniniu turiniu. 

23.  Mokykla gali:

23.1. susisiekti su kitomis Lietuvos mokyklomis ir aptarti galimybes bendradarbiavimo pagrindu dalytis skaitmeniniu ugdymo turiniu, gerąja patirtimi. Lietuvoje yra mokyklų, kurios jau daug metų sėkmingai mokinius moko nuotoliniu būdu. Jų sąrašą galima rasti adresu: https://www.smm.lt/web/lt/smm-svietimas/informacija-atvykstantiems-is-usienio-isvykstantiems-i-uzsieni/isvykstantiems-gyventi-ir0mokytis-i-uzsieni.

23.2.  Kreiptis į kitas Lietuvos švietimo, mokslo ir studijų institucijas pasidalinti patirtimi ir pasirengti elementarius nuotolinio mokymosi aplinkų naudotojų vadovus, vaizdo paskaitų kambarių naudotojų vadovus ir pan.

24. Naudotis atviraisiais ištekliais  kitomis kalbomis, pvz., anglų kalba KhanAcademy (https://www.khanacademy.org/),„European Schoolnet“ (EUN) mokymosi ištekliais, leidžiančiais mokykloms rasti ugdymo turinį iš daugelio skirtingų šalių ir teikėjų (http://lreforschools.eun.org/web/guest,https://www.schooleducationgateway.eu/en/pub/ index.htm ir kt.)
25. Edukaciniais žaidimais:

https://www.facebook.com/groups/2634467076631271/
26. www.ikimokyklinis.lt;

27.GyvenkLengvai.lt (pirštų žaidimais): https://gyvenklengvai.lt/kaip-pirstu-zaidimai-vaikams-suteikia-meiles-pasitikejimo-savimi-ir-visapusiskai-lavina-vaika 

28. Pusesmuses.lt (žaidimai ir užsiėmimai karantino metu);
29.Panevėžio švietimo centro internetinė svetaine:  https://www.paneveziosc.lt/nuotolinis-mokymas-is/534-ikimokyklinis-priesmokyklinis-ugdymas
29. www.yotubhe.com 

30. Kitais atviraisiais ištekliais.
V. BAIGIAMOSIOS NUOSTATOS

31. Už nuotolinio ugdymo organizavimo koordinavimą, informacijos apie nuotolinį ugdymą teikimą, socialinės, emocinės ir ugdymo pagalbos mokytojams, tėvams (globėjams) teikimą atsakingas direktoriaus pavaduotojas ugdymui.

32. Už ugdymo proceso dalyvių saugumą internete (prisijungimo nuorodų perdavimą tik vaiko tėvams, o ne tretiesiems asmenims), už asmens duomenų apsaugą nuotolinio ugdymo metu  atsakingi mokytojai, švietimo pagalbos specialistai, tėvai (globėjai).
33. Tvarkos aprašas gali būti koreguojamas, pasikeitus aplinkybėms ir yra skelbiamas internetinėje svetainėje www.linelis.mir.lt
_____________________________
